**ПОКРОВИТЕЉ I БИЈЕНАЛА ФАНТАСТИКЕ**

**ФОНДАЦИЈА МИХАЈЛОВИЋ- ФЕНИКС**

**Вас позива да учествујете као спонзор у реализацији највеће и медијски најпропраћеније изложбе фантастике у региону и да тако Ваше име буде везано за допринос савременом сликарству, базираном на традиционалној ликовности. Ми имамо јасну визију и занимљиву понуду за Вас.**

**У циљу што бољег медијског промовисања Бијенала фантастике, а самим тим, и Ваших компанија, као спонзора, ова манифестација ће бити пропраћена у средствима информисања - телевизијама од националног значаја, као што су - РТС, ТВ ПРВА и Н 1, као и на РТВ Студио Б и ТВ Коперникус. Репортаже и најаве догађаја, биће објављене и у дневним листовима Политика и Вечерње Новости, на сајту Бијенала и свим званичним профилима на друштвеним мрежама.**

**КО СМО МИ?**

Фондација Михајловић- Феникс је регистрована фондација за развој фантастике и фигурације, која негује традиционално схваћену слику. Наша је намера да откупљујемо награђене радове најталентованијих уметника региона и зато организујемо велику бијеналну изложбу сликарства фантастике. На тај начин желимо да помогнемо уметницима, код којих су осећајност и техничка вештина, једнако неговани као и идеја. Желимо да учинимо медијски видљивијим и заступљенијим у ликовној критици традиционално сликарство, које није престало да се развија са појавом технолошких иновација.

ФЕНИКС је митолошка птица која се вечно регенерише из сопственог пепела. Верујемо да класична ликовност не представља пролазни талас у историји развоја људске културе, већ Богом дани таленат са којим се уметник рађа и за којим широка публика има урођену потребу. Зато се слично Фениксу и класично сликарство обнавља у свакој историјској епохи.

**НАША ВИЗИЈА**

У прошлом веку Београд је био стециште плодних уметничких размена, у оквиру славних уметничких група и покрета попут Медијале, чији су актери били препознати у јавности као носиоци филозофске мисли и естетског сензибилитета. Желимо да интензивирамо комуникацију у уметничким кружоцима и скренемо пажњу културне јавности на узавреле активности у атељеима широм Србије. За све ово повод и прилика биће велико Бијенале.

Желимо да будемо независни мотор развоја традиционалног сликарства, које има шта да понуди савременом човеку: слободну фантазију, причу, техничку вештину, осећајност и лепоту.

Наш циљ јесте да Србија, која је богата како генијалним сликарима тако и колекционарима фигуралног сликарства, постане нови центар уметности фантастике, метафизике, магичног реализма и надреализма у региону, а у будућнсти и у свету.

**НАША ПОНУДА СПОНЗОРИМА**

У зависности од тога, да ли се одлучите да будете генерални спонзор Бијенала фантастике или одаберете златно, сребрно или бронзано партнерство, нудимо Вам повољности исказане у следећој табели:

|  |  |  |  |  |  |
| --- | --- | --- | --- | --- | --- |
|  | **ПОГОДНОСТИ** | ГЕНЕРАЛНИ СПОНЗОР | ЗЛАТНО ПАРТНЕРСТВО | СРЕБРНО ПАРТНЕРСТВО | БРОНЗАНО ПАРТНЕРСТВО |
| 1 | Ваше име и лого могу стајати на ваучеру за награђене радове | **X** |  |  |  |
| 2 | Ваше име и лого могу стајати уз назив манифестације (приликом сваке медијске промоције) и тиме дати Вашој фирми имиџ покровитеља културе | **X** |  |  |  |
| 3 | Презентација Ваше компаније у трајању од 5 минута на свечаној додели награда | **X** | **X** |  |  |
| 4 | Ваш банер може стајати на сајту Бијенала | **X** | **X** | **X** |  |
| 5 | Ваш roll-up може стајати на бини у току свечане доделе награда | **X** | **X** | **X** |  |
| 6 | Промоција на званичној Facebook страници Бијенала фантастике | **X** | **X** | **X** | **X** |
| 7 | Промоција на званичном Instagram профилу Бијенала фантастике | **X** | **X** | **X** | **X** |
| 8 | Промоција на званичном Yоutubе каналу Бијенала фантастике | **X** | **X** | **X** | **X** |
| 9 | Ваш логотип на званичној свесци Бијенала | **X** | **X** | **X** | **X** |
| 10 | Ваш логотип на званичној фасцикли Бијенала | **X** | **X** | **X** | **X** |
| 11 | Ваш логотип на званичној кеси Бијенала | **X** | **X** | **X** | **X** |
| 12 | Ваш логотип на акредитацијама | **X** | **X** | **X** | **X** |
| 13 | Могућност дељења Вашег промотивног материјала у току манифестације | **X** | **X** | **X** | **X** |
| 14 | Могућност успостављања трајне сарадње са УЛИКС-ом | **X** | **X** | **X** | **X** |
| 15 | Додељивање захвалнице приликом свечаности доделе награда | **X** | **X** | **X** | **X** |
| 16 | Ваш логотип на свим рекламним материјалима (билборди, плакати, позивнице...) | **X** | **X** | **X** | **X** |
| 17 | Ваш логотип на корицама луксузног каталога Бијенала | **X** | **X** | **X** | **X** |
| 18 | Цела страница у луксузном каталогу Бијенала за Вашу рекламу | **X** | **X** | **X** | **X** |
| 19 | Истицање Вашег покровитељског учешћа на свим медијским гостовањима (ТВ, радио, новине...) | **X** | **X** | **X** | **X** |

Спознор догађаја можете постати уплатом средстава у зависности од партнерства које одаберете, и то:

- Златни пакет 1.000€

- Сребрни пакет 700€

- Бронзани пакет 300€

Информације о генералном спонзорству можете добити на упит.

**Бијенале је планирано за октобар 2021. у Коларчевој задужбини, Београд, затим у Модерној галерији Ваљево и у Културном центру Нови Сад. За промоцију манифестације је задужена Маја Живановић, новинарка и ликовна критичарка, која је само на отварању свог пројекта Фантастичних 6 у Кући легата 2017, имала посету од преко 2,5 хиљаде људи.**

**Будите актер овог историјског догађаја!**